

|  |  |
| --- | --- |
|  | Υποδιεύθυνση Επικοινωνίας,Δημοσίων Σχέσεων & Κοινωνικής Ευθύνης |

21 Νοεμβρίου, 2020

**Δελτίο Τύπου 1 - Τις συνθήκες σοβαρού τραυματισμού 20χρονου μοτοσικλετιστή σε τροχαίο ατύχημα διερευνά η Αστυνομία**

Τις συνθήκες κάτω από τις οποίες 20χρονος μοτοσικλετιστής τραυματίστηκε σοβαρά σε τροχαίο ατύχημα που συνέβη χθες, στην Λευκωσία, διερευνά η Αστυνομία.

Το τροχαίο συνέβη λίγο μετά τις 6.00 το απόγευμα της Παρασκευής, στην λεωφόρο Σταυρού, στο Στρόβολο. Σε σημείο του δρόμου, κάτω από συνθήκες που διερευνώνται, η μοτοσικλέτα που οδηγούσε ο 20χρονος συγκρούστηκε με αυτοκίνητο που οδηγούσε 50χρονη, με αποτέλεσμα ο 20χρονος να τραυματιστεί σοβαρά.

Στη σκηνή έσπευσαν μέλη της Αστυνομίας για εξετάσεις, ενώ ο 20χρονος μεταφέρθηκε με ασθενοφόρο στο Γενικό Νοσοκομείο Λευκωσίας, όπου νοσηλεύεται διασωληνωμένος, λόγω της σοβαρότητας της κατάστασης της υγείας του, στη Μονάδα Εντατικής Θεραπείας.

Τα αίτια πρόκλησης του τροχαίου ατυχήματος διερευνά η Τροχαία Λευκωσίας.

 Κλάδος Επικοινωνίας